Bargen BE

Bargen estis ĝis la 31-a de decembro 2009 komunumo de la distrikto Aarberg kaj ekde la 1-a de januaro 2010 komunumo de la administra distrikto Seeland en Kantono Berno, Svislando. Ĝi havis 980 loĝantojn je la 31-a de decembro 2010.

 Geografio 
Bargen situas en la Berna Lagolando proksimume 15 kilometrojn sude de la urbo Bielo, ĉe la suda bordo de la Hagneck-Kanalo. En okcidento la komunumon pasas la Unterwaser-Kanalo, kiu kondukas de la elektrocentralo Kallnach al la Hagneck-Kanalo. La komunumo konsistas el la vilaĝo Bargen kun la kvartaloj Bifang kaj Moosgasse.Fonto: Reta mapo 1:20000 de Swisstopo

La teritorio de la komunumo etendiĝas sur areo de 7,87 km², de kiuj 18,6% estas kovritaj de arbaro, 70,5% servas por agrikulturo kaj 7,0% por setlado.
Fonto: Komunumdatumoj de la retejo de la Svisa Federacia Oficejo pri Statistiko, retejo konsultita la 5-an de novembro 2011

 Najbaraj komunumoj 
La komunumo Bargen limas en nordo al Walperswil, en nordoriento al Kappelen, en oriento al Aarberg, en sudoriento al Radelfingen, en sudo al Niederried ĉe Kallnach, en sudokcidento al Kallnach, kaj en okcidento al Siselen.

 Trafiko 
Tra la komunumo kondukas la kantona ĉefvojo n-ro 22 de Aarberg al Kerzers kaj la kantona ĉefvojo n-ro 237 de Aarberg al Neŭŝatelo. La plej proksima alveturejo al la svisa aŭtovojo A6 troviĝas proksimume 2 kilometrojn oriente, oriente de Aarberg. Per stacidomo ĉe la trajnlinio de Lyss al Kerzers la komunumo estas konektita al la publika transportreto.

 Historio 
La unua dokumenta mencio de Bargen datiĝas el la jaro 1228 jam kiel Bargen. Dum mezepoko Bargen estis parto de la Senjorujo Aarberg kaj fariĝis kun ĝi en la jaro 1375 havaĵo de la urboŝtato Berno. Per la Ĵurasa Akvejokreot de la 19-a jarcento grave aliformiĝis la aspekto de Bargen pro la konstruo de la Hagneck-Kanalo kaj la Unterwasser-Kanalo, kiuj nuntempe karakterizas la komunuman strukturon.Fonto: Anne-Marie Dubler: Bargen BE en Historia Leksikono de Svislando (2009-09-15)

 Vidu ankaŭ 
 Aliaj signifoj de Bargen
 Bargen BE (stacidomo)

 Notoj kaj referencoj 


 Eksteraj ligiloj 

 Oficiala retejo de la komunumo Bargen

 Bildoj